5273 


01001382207040008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΕΥΧΟΣ ΠΡΩΤΟ 


Αρ. Φύλλου 138 


22 Ιουλίου 2004 


ΝΟΜΟΣ ΥΠΆΡΙΘ. 3255 

Ρύθμισεις θεμάτων όλων των εκπαιδευτικών βαθμιδών. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Ίδρυση Τμημάτων σε Πανεπιστήμια 

1. Στα ακόλουθα Πανεπιστήμια ιδρύονται Τμήματα ως 
εξής: 

α. Στο Αριστοτέλειο Πανεπιστήμιο Θεσσαλονίκης: 
αα) Τμήμα Κινηματογράφου με έδρα την πόλη της Θεσ¬ 
σαλονίκης και 

ββ) Τμήμα Μηχανικών Χωροταξίας και Ανάπτυξης με 
έδρα την πόλη της Βέροιας, 
β. Στο Πανεπιστήμιο Μακεδονίας: 
αα) Τμήμα Μάρκετινγκ και Διοίκησης Λειτουργιών με 
έδρα την πόλη της Έδεσσας και 
ββ) Τμήμα Διοίκησης Τεχνολογίας με έδρα την πόλη της 
Νάουσας. 

γ. Στο Πανεπιστήμιο Ιωαννίνων: 

Τμήμα Διαχείρισης Πολιτισμικού Περιβάλλοντος και 
Νέων Τεχνολογιών με έδρα την πόλη του Αγρίνιου, 
δ. Στο Ιόνιο Πανεπιστήμιο: 

αα) Τμήμα Πληροφορικής με έδρα την πόλη της Κέρκυ¬ 
ρας και 

ββ) Τμήμα Τεχνών Ήχου και Εικόνας με έδρα την πόλη 
της Κέρκυρας 
ε. Στο Πολυτεχνείο Κρήτης: 

Τμήμα Αρχιτεκτόνων Μηχανικών με έδρα την πόλη των 
Χανιών. 

2. Η έναρξη της εκπαιδευτικής λειτουργίας των Τμημά¬ 
των της παραγράφου 1 και η εισαγωγή των πρώτων φοι¬ 
τητών ορίζεται από το ακαδημαϊκό έτος 2004-2005. 

3. ΤαΤμήματαπου ιδρύονται μετηνπαράγραφο 1 έχουν 
ως αποστολή και σκοπό: 

α. Το Τμήμα Κινηματογράφου να καλλιεργεί και να προ¬ 
άγει την κινηματογραφική τέχνη, στο πλαίσιο μιας ευρύ¬ 
τερης οπτικοακουστικής εκπαίδευσης, με την ακαδημαϊ¬ 
κή και εφαρμοσμένη έρευνα και διδασκαλία και να παρέ¬ 
χει στους φοιτητές τα εφόδια που εξασφαλίζουν την 
κατάρτισή τους για την καλλιτεχνική, επιστημονική και 
επαγγελματική τους σταδιοδρομία και εξέλιξη. Ειδικότε¬ 
ρα το Τμήμα: 


αα) καλλιεργεί και προάγει την τέχνη του κινηματογρά¬ 
φου, ως και τη συνάφεια με τις τέχνες της εικόνας και του 
ήχου, 

ββ) προωθεί τη διδασκαλία του κινηματογράφου στην 
πρωτοβάθμια και δευτεροβάθμια εκπαίδευση, 
γγ) αναβαθμίζει το πολιτιστικό επίπεδο του κινηματο¬ 
γραφικού επαγγέλματος, 

δδ) δημιουργεί πλήρως καταρτισμένους επαγγελμα- 
τίες ικανούς να συμβάλλουν στην αναβάθμιση της κινη¬ 
ματογραφικής παραγωγής, καλύπτοντας τις διαρκώς αυ¬ 
ξανόμενες ανάγκες σε επιστημονικά ειδικευμένα στελέχη 
στη χρήση των νέων τεχνολογιών στο χώρο του οπτικοα- 
κουστικού προϊόντος. 

β. Το Τμήμα Μηχανικών Χωροταξίας και Ανάπτυξης να 
προσφέρει γνώσεις σε γνωστικά πεδία και αντικείμενα 
που αφορούν στην οργάνωση και διαχείριση γεωγραφι¬ 
κών περιοχών και χωρικών ενοτήτων, όπως: αα) χωροτα¬ 
ξία και περιφερειακή ανάπτυξη (εθνικό, περιφερειακά, ει¬ 
δικά χωροταξικά σχέδια, σχέδια χωρικής ανάπτυξης, 
υποδομές, τοπικά αναπτυξιακά προγράμματα, αξιολόγη¬ 
ση επενδυτικών σχεδίων, διαχείριση περιβάλλοντος και 
βιώσιμη ανάπτυξη) καιββ) πολεοδομικό προγραμματισμό 
και αστική ανάπτυξη: ρυθμιστικά σχέδια, γενικά πολεοδο¬ 
μικά σχέδια, πολεοδομικές μελέτες, αστικός σχεδιασμός, 
σχέδια ολοκληρωμένης αστικής ανάπτυξης, σχέδια πε¬ 
ριοχών επαγγελματικής εγκατάστασης, περιβαλλοντική 
διάσταση στην οργάνωση του χώρου, 
γ. Το Τμήμα Μάρκετινγκ και Διοίκησης Λειτουργιών: 
αα) να καλλιεργεί και να προάγει τη γνώση στους τομείς 
μάρκετινγκ, πωλήσεων, διοίκησης δικτύων διανομής, 
εξαγωγών, διαφήμισης, έρευνας αγοράς, διοίκησης πα¬ 
ραγωγής, διοίκησης εφοδιαστικής αλυσίδας (Ιορίδίίοε), 
σχεδιασμού και ανάλυσης διαδικασιών, διοίκησης της 
ποιότητας, προβλέψεων ζήτησης, προγραμματισμού πα¬ 
ραγωγής, διαχείρισης αποθεμάτων, 
ββ) να παρέχει στους φοιτητές τα απαραίτητα εφόδια 
που εξασφαλίζουν την άρτια κατάρτισή τους για επιστη¬ 
μονική και επαγγελματική σταδιοδρομία, 
γγ) τη διοργάνωση μεταπτυχιακών σπουδών, που οδη¬ 
γούν στην κατάρτιση επιστημόνων με εξειδικευμένες 
γνώσεις σε επί μέρους γνωστικά αντικείμενα του Τμή¬ 
ματος. 

δ. Το Τμήμα Διοίκησης Τεχνολογίας: 
αα) να καλλιεργεί και να προάγει γνώσεις οργάνωσης 
και διοίκησης επιχειρήσεων και τεχνολογικές γνώσεις, με 

ιδιαίτερη έμφαση στις περιοχές των τηλεπικοινωνιών και 
των ψηφιακών συστημάτων. Να καταρτίζει φοιτητές σε 
τομείς σχεδίασης και προτυποποίησης τεχνολογικών 
προϊόντων, μάρκετινγκ, πωλήσεων και υποστήριξης αντί¬ 
στοιχων υπηρεσιών, διοίκησης και ποιοτικού ελέγχου τε¬ 
χνολογικών τμημάτων επιχειρήσεων και οργανισμών, δι¬ 
οίκησης καινοτομίας και τεχνολογικής αλλαγής, 
ββ) να παρέχει στους φοιτητές τα απαραίτητα εφόδια 
που εξασφαλίζουν την άρτια κατάρτισή τους για επιστη¬ 
μονική και επαγγελματική σταδιοδρομία, 
γγ) τη διοργάνωση μεταπτυχιακών σπουδών, που οδη¬ 
γούν στην κατάρτιση επιστημόνων με εξειδικευμένες 
γνώσεις σε επί μέρους γνωστικά αντικείμενα του Τμήμα¬ 
τος. 

ε. Το Τμήμα Διαχείρισης Πολιτισμικού Περιβάλλοντος 
και Νέων Τεχνολογιών έχει σκοπό: 

αα) να καλλιεργεί και να προάγει τη γνώση για την πολι¬ 
τισμική κληρονομιά και τη διαχείρισή της, ββ) να παρέχει 
στους φοιτητέςτα απαραίτητα εφόδια που εξασφαλίζουν 
την άρτια κατάρτισή τους για επιστημονική και επαγγελ¬ 
ματική σταδιοδρομία στο γνωστικό αντικείμενο που αφο¬ 
ρά στον πολιτισμικό πλούτο της χώρας από την αρχαιό¬ 
τητα ως σήμερα, αλλά και σε σύγκριση με τους πολιτι¬ 
σμούς των μεσογειακών λαών. Η εκπαίδευση που παρέχει 
αποβλέπει ιδίως: αα) στην αποτελεσματική ανάδειξη, 
προβολή και αξιοποίηση των πολιτισμικών πόρων, ββ) 
στην ορθολογική διαχείριση και οικονομική αξιοποίησή 
τους ώστε να επιτευχθεί η εφαρμογή ενός ολοκληρωμέ¬ 
νου συστήματος όλων των παραμέτρων της πολιτισμικής 
διαχείρισης στην Ελλάδα και γγ) στην ανάδειξη του σύγ¬ 
χρονου τομέα πολιτισμικής διαχείρισης και σχεδιασμού 
με τη χρήση των νέων τεχνολογιών, 
στ. Το Τμήμα Πληροφορικής: 

αα) να καλλιεργεί και να προάγει την Πληροφορική Επι¬ 
στήμη, με ιδιαίτερη έμφαση στη θεωρία και τις εφαρμο¬ 
γές της Πληροφορικής στους τομείς των Ανθρωπιστικών 
και Κοινωνικών Επιστημών, καθώς επίσης και στο σχεδία¬ 
σμά, την ανάπτυξη, τη λειτουργία και τη διαχείριση των 
πληροφοριακών συστημάτων, 
ββ) να παρέχει στους φοιτητές εξειδικευμένες γνώσεις 
που θα τους επιτρέπουν να απασχοληθούν, πέραν των 
βασικών τομέων της Πληροφορικής, με τη μελέτη, την 
έρευνα, κατανόηση και εφαρμογή, καθώς και με τις επι¬ 
πτώσεις της εισαγωγής και χρήσης της Πληροφορικής 
Επιστήμης στην υποστήριξη των ποικίλων κοινωνικών, δι¬ 
οικητικών και οικονομικών δραστηριοτήτων, 
ζ. Το Τμήμα Τεχνών Ήχου και Εικόνας: 
αα) να καλλιεργεί και να προάγει την οπτικοακουστική 
έκφραση, μέσω της διδασκαλίας και της έρευνας των 
εφαρμογών της σύγχρονης οπτικοακουστικής τεχνολο¬ 
γίας στον ευρύτερο χώρο της Τέχνης και της μαζικής επι¬ 
κοινωνίας, 

ββ) να παρέχει στους φοιτητές: α) την επιστημονική 
έρευνα των εφαρμογώντης σύγχρονης τεχνολογίας στην 
παραγωγή και επεξεργασία ήχου και εικόνας, β) τις καλ¬ 
λιτεχνικές και επικοινωνιακές εφαρμογές των οπτικοα- 
κουστικών μέσων και γ) τη διδασκαλία των νέων μορφών 
οπτικοακουστικής έκφρασης, 
γγ) πεδίο επαγγελματικής απασχόλησης των πτυχιού- 
χων θα είναι: α) οι επαγγελματικοί χώροι οπτικοακουστι- 
κής επικοινωνίας και αναψυχής (ραδιόφωνο, τηλεόραση, 
εταιρείες παραγωγής ηχητικού και οπτικοακουστικού 
υλικού, εταιρείες σχεδιασμού και παραγωγής ηχητικού 


και οπτικοακουστικού υλικού, εταιρείες σχεδιασμού και 
παραγωγής νίάθο - ραπιοε, εταιρείες ανάπτυξης οπτικοα- 
κουστικών συστημάτων κ.λπ.), β) ο ελεύθερος χώρος 
καλλιτεχνικής έκφρασης μέσω του ήχου, της εικόνας και 
των συνδυασμών τους και γ) οι σχετικοί τομείς της γενι¬ 
κής και της επαγγελματικής εκπαίδευσης. 

η. Το Τμήμα Αρχιτεκτόνων Μηχανικών να καλλιεργεί και 
να προάγει, με τη διδασκαλία και την έρευνα, των επιστη¬ 
μονικών περιοχών της αρχιτεκτονικής, της πολεοδομίας- 
χωροταξίας, της αρχιτεκτονικής τεχνολογίας, της προ¬ 
στασίας και αποκατάστασης μνημείων και συνόλων, κα¬ 
θώς και της περιβαλλοντικής - οικολογικής διάστασης 
του αρχιτεκτονικού σχεδιασμού. 

Το Τμήμα συγκροτείται από τους ακόλουθους τομείς: 
α) Τομέας Ιστορίας και Θεωρίας της Αρχιτεκτονικής και 
των Εικαστικών Τεχνών, β) Τομέας Αρχιτεκτονικού Σχε- 
διασμού, Αποκατάστασης και Επαναχρησιμοποίησης 
Μνημείων και Αρχιτεκτονικής Τοπίου, γ) Τομέας Πολεο¬ 
δομίας και Χωροταξίας και δ) Τομέας Αρχιτεκτονικής Τε¬ 
χνολογίας. 

4. α) ΤαΤμήματατηςπαραγράφου 1 απονέμουντίτλους 
σπουδών μέχρι και διδακτορικού διπλώματος. Κάθε Τμή¬ 
μα απονέμει ενιαίο πτυχίο, εκτός από το Τμήμα Διαχείρι¬ 
σης Πολιτισμικού Περιβάλλοντος και Νέων Τεχνολογιών 
το οποίο απονέμει πτυχίο: αα) Διαχείρισης Πολιτισμικών 
Πόρων και ββ) Πολιτισμικής Τεχνολογίας. 

β) Η ελάχιστη υποχρεωτική διάρκεια φοίτησης για τη 
λήψη πτυχίου για τα Τμήματα: αα) Μάρκετινγκ και Διοίκη¬ 
σης Λειτουργιών, ββ) Διοίκησης Τεχνολογίας, γγ) Διαχεί¬ 
ρισης Πολιτισμικού Περιβάλλοντος και Νέων Τεχνολο¬ 
γιών και δδ) Πληροφορικής ορίζεται σε οκτώ εξάμηνα 
σπουδών και για τα Τμήματα: αα) Κινηματογράφου, ββ) 
Μηχανικών Χωροταξίας και Ανάπτυξης, γγ) Τεχνών Ήχου 
και Εικόνας και δδ) Αρχιτεκτόνων Μηχανικών ορίζεται σε 
δέκα εξάμηνα σπουδών. 

5. α) Στα Πανεπιστήμια Αριστοτέλειο Θεσσαλονίκης, 
Μακεδονίας και Ιονίου ιδρύονται ανά σαράντα δύο θέσεις 
Διδακτικού Ερευνητικού Προσωπικού (Δ.Ε.Π.), είκοσι θέ¬ 
σεις Ειδικού και Εργαστηριακού Διδακτικού Προσωπικού 
(Ε.Ε.ΔΙ.Π.) και είκοσι θέσεις Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.) έκτων οποίων οκτώ θέσεις 
ΠΕ κατηγορίας, οκτώ θέσεις ΤΕ κατηγορίας και τέσσερις 
θέσεις ΔΕ κατηγορίας. 

Στο Πανεπιστήμιο Ιωαννίνων και Πολυτεχνείο Κρήτης 
ιδρύονται ανά είκοσι μία θέσεις Διδακτικού Ερευνητικού 
Προσωπικού, δέκα Ειδικού και Εργαστηριακού Διδακτι¬ 
κού Προσωπικού (Ε.Ε.ΔΙ.Π.) και δέκα θέσεις Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.) εκ των 
οποίων τέσσερις θέσεις ΠΕ κατηγορίας, τέσσερις θέσεις 
ΤΕ κατηγορίας και δύο θέσεις ΔΕ κατηγορίας. 

β) Στα Τμήματα Μάρκετινγκ και Διοίκησης Λειτουργιών, 
Διοίκησης Τεχνολογίας του Πανεπιστημίου Μακεδονίας 
και Μηχανικών Χωροταξίας και Ανάπτυξης του Αριστοτε- 
λείου Πανεπιστημίου Θεσσαλονίκης, συνιστώνται ανά 
επτά θέσεις διοικητικού προσωπικού οι οποίες κατανέμο- 
νται ως ακολούθως: 

Κλάδος Π Ε Διοικητικού - Οικονομικού: Μία βαθμού Δ'- Α' 
Κλάδος ΤΕ Διοικητικού - Λογιστικού: Μία βαθμού Δ' - Α' 
Κλάδος ΤΕ Πληροφορικής: Μία βαθμού Δ' - Α' 

Κλάδος ΤΕ Βιβλιοθηκονόμων: Μία βαθμού Δ' - Α' 
Κλάδος ΔΕ Τεχνικών: Μία βαθμού Δ'- Α' 

Κλάδος ΥΕ Φυλάκων Νυχτοφυλάκων: Μία βαθμού Ε' - Β' 
Κλάδος ΥΕ Επιμελητών: Μία βαθμού Ε' - Β'. 

Από τις πιο πάνω είκοσι μία θέσεις διοικητικού προσω¬ 
πικού, δεκατέσσερις θέσεις προστίθενται στις θέσεις των 
αντίστοιχων κλάδων του άρθρου 14 του Π.Δ. 343/1996 
(ΦΕΚ228 Α') και του άρθρου 12 του Π.Δ. 310/1999 (ΦΕΚ 
284 Α') που αφορούν στο Πανεπιστήμιο Μακεδονίας, ενώ 
επτά θέσεις προστίθενται στις θέσεις των αντίστοιχων 
κλάδων του άρθρου 22 του Π.Δ. 47/1996 (ΦΕΚ 33 Α') που 
αφορά στο Πανεπιστήμιο Θεσσαλονίκης. 

6. Σε κάθε Τμήμα που ιδρύεται με την παράγραφο 1 συ- 
νιστάται Γραμματεία, η οποία παρέχει διοικητική και 
γραμματειακή υποστήριξη στο εν γένει εκπαιδευτικό και 
ερευνητικό έργο τους. Η Γραμματεία οργανώνεται και 
λειτουργεί σε επίπεδο Τμήματος κατά την έννοια του άρ¬ 
θρου 36 παρ. 1 του Ν. 2190/1994. 

7. Η πλήρωση των θέσεων Διδακτικού Ερευνητικού 
Προσωπικού (Δ.Ε.Π.) των Τμημάτων της παραγράφου 1 
έως την αυτοδύναμη λειτουργία τους, σύμφωνα με τις 
διατάξεις του άρθρου 15 παρ. 3 του Ν. 2454/1997 (ΦΕΚ 7 
Α'), γίνεται ύστερα από προκήρυξη ή μετάκληση ή μετακί¬ 
νηση μέλους Δ.Ε.Π., ως εξής: 

α) Η προκήρυξη για την πλήρωση κενών θέσεων γίνεται 
με απόφαση της Συγκλήτου, ύστερα από εισήγηση της 
Προσωρινής Γ ενικής Συνέλευσης του τμήματος, σύμφω¬ 
να με όσα ορίζονται στο άρθρο 6τουν. 2083/1992. Ηεκλο- 
γή γίνεται από ενδεκαμελή εκλεκτορικά σώματα. Σε κάθε 
εκλεκτορικό σώμασυμμετέχουντα μέλη Δ.Ε.Π. που τυχόν 
υπηρετούν στο οικείο τμήμα και έχουν δικαίωμα ψήφου. 
Αντα μέλη Δ.Ε.Π. είναι λιγότερα από ένδεκα, το εκλεκτο¬ 
ρικό σώμα συμπληρώνεται με απόφαση της Συγκλήτου 
ύστερα από κλήρωση από διπλάσιο τουλάχιστον αριθμό 
μελώνΔ.Ε.Π. που ορίζει η ίδια, από κατάλογο τον οποίο ει- 
σηγείταιη Προσωρινή Γενική Συνέλευση, η οποία ταυτό¬ 
χρονα αναφέρει και όσα άλλα μέλη Δ.Ε.Π. μπορούν κατά 
την κρίση της να περιλαμβάνονται στον κατάλογο. Τα μέ¬ 
λη που ορίζονται από τη Σύγκλητο πρέπει να κατέχουν θέ¬ 
ση Δ.Ε.Π. του ίδιου γνωστικού αντικειμένου σε ομοειδή ή 
συγγενή τμήματα του ίδιου ή άλλων Πανεπιστημίων και να 
ανήκουν στις βαθμίδες του καθηγητή και του αναπληρω¬ 
τή καθηγητή. Εάν δεν υπάρχουν ή δεν επαρκούν τέτοια 
μέλη ορίζονται μέλη Δ.Ε.Π. της βαθμίδας του καθηγητή 
και του αναπληρωτή καθηγητή του συγγενέστερου γνω¬ 
στικού αντικειμένου. Σε κάθε εκλεκτορικό σώμα προε¬ 
δρεύει ο πρόεδρος της Προσωρινής Γενικής Συνέλευσης 
του οικείου τμήματος, ο οποίος μπορεί να είναι και εκλέ¬ 
κτορας. Αν ο Πρόεδρος δεν έχει ορισθεί ως μέλος του 
εκλεκτορικού σώματος προεδρεύει αυτός χωρίς δικαίω¬ 
μα ψήφου. Για τη συγκρότηση του εκλεκτορικού σώμα¬ 
τος εκδίδεται πράξη του Πρύτανη, αντίγραφο της οποίας 
μαζί με τα σχετικά πρακτικά κοινοποιούνται, χωρίς καθυ¬ 
στέρηση στο Υπουργείο Εθνικής Παιδείας και Θρησκευ¬ 
μάτων. Σε κάθε θέση που προκηρύσσεται ορίζεται με 
απόφαση του σώματος των εκλεκτόρων τριμελής εισηγη¬ 
τική επιτροπή, σύμφωνα με τις διατάξεις του άρθρου 6 
κεφ. Γ παρ. 1 του Ν. 2083/1992 η οποία καταρτίζει και 
υποβάλλει στην Προσωρινή Γενική Συνέλευση ειδικά αι¬ 
τιολογημένη έκθεση. Μέσα στην προβλεπόμενη από το 
νόμο προθεσμία συνέρχεται υπό την προεδρία του προέ¬ 
δρου του τμήματος, σε κοινή συνεδρίαση, η Προσωρινή 
Γ ενική Συνέλευση και το σώμα των εκλεκτόρων. Κατά τα 
λοιπά εφαρμόζονται οι διατάξεις της πανεπιστημιακής 
νομοθεσίας. 

β) Η πλήρωση κενών θέσεων Δ.Ε.Π. με μετάκληση γίνε¬ 
ται με απόφαση της Συγκλήτου ύστερα από πρόταση της 


Προσωρινής Γενικής Συνέλευσης, εφαρμοζομένων των 
διατάξεων του άρθρου 16 του Ν. 1268/1982. 

Γιατη μετάκληση αποφασίζει ενδεκαμελές εκλεκτορικό 
σώμα το οποίο συγκροτείται με απόφαση της Συγκλήτου 
ύστερα από κλήρωση, από διπλάσιο τουλάχιστον αριθμό 
μελών Δ.Ε.Π. της βαθμίδας του καθηγητή του ίδιου γνω¬ 
στικού αντικειμένου που ορίζει η ίδια από κατάλογο τον 
οποίο εισηγείται η Προσωρινή Γ ενική Συνέλευση, η οποία 
ταυτόχρονα αναφέρει και όσα μέλη Δ.Ε.Π. μπορούν κατά 
την κρίση της να περιλαμβάνονται στον κατάλογο. Εάν 
δεν υπάρχουν ή δεν επαρκούν καθηγητές του ίδιου γνω¬ 
στικού αντικειμένου, ο κατάλογος συμπληρώνεται με κα¬ 
θηγητές του συγγενέστερου γνωστικού αντικειμένου. 
Στο εκλεκτορικό σώμα προεδρεύει ο πρόεδρος της Προ¬ 
σωρινής Γενικής Συνέλευσης του τμήματος, ο οποίος 
μπορεί να είναι και εκλέκτορας. Για την πλήρωση θέσης 
Δ.Ε.Π. με μετάκληση ή για τη συγκρότηση του εκλεκτορι- 
κού σώματος εκδίδεται σχετική κατά περίπτωση διαπι- 
στωτική πράξη του Πρύτανη, αντίγραφο της οποίας μαζί 
με τα σχετικά πρακτικά κοινοποιούνται, χωρίς καθυστέ¬ 
ρηση στο Υπουργείο Εθνικής Παιδείας και Θρησκευμά¬ 
των. Κατά τα λοιπά για την πλήρωση θέσεωνΔ.Ε.Π. με με¬ 
τάκληση εφαρμόζονται οι διατάξεις της πανεπιστημιακής 
νομοθεσίας. 

γ) Η πλήρωση κενών θέσεων Δ.Ε.Π. με μετακίνηση μέ¬ 
λους Δ.Ε.Π. από άλλο τμήμα του ίδιου ή άλλου Πανεπι¬ 
στημίου, γίνεται υπό τις προϋποθέσεις και τους περιορι¬ 
σμούς (αποκλεισμός μετακίνησης μελών Δ.Ε.Π. προς τα 
Πανεπιστήμια Αττικής και Θεσσαλονίκης) του άρθρου 5 
του Ν. 2517/1997 (ΦΕΚ 160 Α'), όπως ισχύει, με πράξη του 
Πρύτανη ύστερα από αίτηση του ενδιαφερομένου μέ¬ 
λους Δ.Ε.Π., αιτιολογημένη σύμφωνη γνώμη της Γενικής 
Συνέλευσης του τμήματος προέλευσης και της συγκλή¬ 
του ή της Διοικούσας Επιτροπής του Πανεπιστημίου υπο¬ 
δοχής. 

δ) Οι διατάξεις της προηγούμενης περίπτωσης εφαρ¬ 
μόζονται αναλόγως και για τη μετακίνηση επιμελητών, 
βοηθών και επιστημονικών συνεργατών από άλλο τμήμα 
του ίδιου ή άλλου Πανεπιστημίου. 

8. α) Έωςότουεξασφαλισθούνοιπροϋποθέσειςγιατην 
αυτοδύναμη λειτουργία κάθε Τμήματος της παραγράφου 
1, η διοίκησή του ασκείται από Προσωρινή Γενική Συνέ¬ 
λευση που ορίζεται με πράξη του Πρύτανη ύστερα από 
απόφαση της Συγκλήτου. Η Προσωρινή Γενική Συνέλευ¬ 
ση αποτελείται από πέντε τουλάχιστον μέλη Δ.Ε.Π., των 
οποίωντο γνωστικό αντικείμενο πρέπει να είναι σχετικό με 
την επιστήμη που καλλιεργείτο οικείο Τμήμα. Με την ίδια 
πράξη ορίζονται μεταξύ των μελών της ο Πρόεδρος και ο 
Αναπληρωτής Πρόεδρος, οι οποίοι πρέπει να κατέχουν 
θέση Δ.Ε.Π. της βαθμίδας του Καθηγητή ή Αναπληρωτή 
Καθηγητή. Καθήκοντα Γραμματέα ασκεί ο Γραμματέας 
του Τμήματος ή ο νόμιμος αναπληρωτής του ή διοικητι¬ 
κός υπάλληλος στηνπερίπτωση που δεν έχει τοποθετηθεί 
Γραμματέας. Στην Προσωρινή Γενική Συνέλευση συμμε¬ 
τέχουν υποχρεωτικά όλα τα μέλη Δ.Ε.Π. που υπηρετούν 
στο Τμήμα και δύο εκπρόσωποι των φοιτητών, εφόσον 
έχουν εισαχθεί φοιτητές στο Τμήμα. Η Προσωρινή Γ ενική 
Συνέλευση ασκεί τις αρμοδιότητες που προβλέπονται 
από τις κείμενες διατάξεις για την Γ ενική Συνέλευση Τ μή¬ 
ματος σύμφωνα με το άρθρο 4 του Ν. 2083/1992 εκτός αν 
ανατίθενται σε άλλα όργανα ή ορίζονται κατά τρόπο δια¬ 
φορετικό με το νόμο αυτό. Ο Πρόεδρος της Προσωρινής 
Γενικής Συνέλευσης ή ο Αναπληρωτής Πρόεδρος σε πε- 

ρίπτωση απουσίας ή κωλύματος του Προέδρου, συμμε¬ 
τέχει στη Σύγκλητο χωρίς δικαίωμα ψήφου. 

β) Το πρόγραμμα σπουδών κάθε Τμήματος της παρα¬ 
γράφου 1, έως την αυτοδύναμη λειτουργία του, καταρτί¬ 
ζεται από την Προσωρινή Γενική Συνέλευση και εγκρίνε- 
ται από τη Σύγκλητο. 

γ) Έως την αυτοδύναμη λειτουργία κάθε Τμήματος της 
παραγράφου 1, η προκήρυξη θέσεων Ε.Τ.Ε.Π. και 
Ε.Ε.ΔΙ.Π. που ανήκουν στο Τμήμα γίνεται με απόφαση του 
Υπουργού Εθνικής Παιδείας και Θρησκευμάτων ύστερα 
από εισήγηση της Συγκλήτου και πρόταση της Προσωρι¬ 
νής Γενικής Συνέλευσης του Τμήματος. Κατά τα λοιπά 
εφαρμόζονται κατά αναλογία οι ισχύουσες διατάξεις της 
πανεπιστημιακής νομοθεσίας ως προς τις προϋποθέσεις 
και τις διαδικασίες προκήρυξης και πλήρωσης θέσεων. 

δ) Έως την αυτοδύναμη λειτουργία κάθε Τ μήματος της 
παραγράφου 1, η πρόσληψη Επισκεπτών Καθηγητών, 
Εντεταλμένων Επίκουρων Καθηγητών και Ειδικών Επι¬ 
στημόνων γίνεται με απόφαση του Υπουργού Εθνικής 
Παιδείας και Θρησκευμάτων ύστερα από εισήγηση της 
Συγκλήτου και πρόταση της Προσωρινής Γενικής Συνέ¬ 
λευσης του Τμήματος, εφαρμοζομένων κατ’ αναλογία 
των εκάστοτε ισχυουσών διατάξεων. 

ε) Για όσα θέματα δεν ρυθμίζονται με την παρούσα διά¬ 
ταξη εφαρμόζονται συμπληρωματικά οι διατάξεις της πα¬ 
νεπιστημιακής νομοθεσίας. 

Άρθρο 2 

Ίδρυση Παραρτημάτων και Τμημάτων 
σε Τεχνολογικά Εκπαιδευτικά Ιδρύματα (Τ.Ε.Ι.) 

1. Ιδρύονται τα ακόλουθα Παραρτήματα Τεχνολογικών 
Εκπαιδευτικών Ιδρυμάτων (Τ.Ε.Ι.): 

α) Παράρτημα του Τ.Ε.Ι. Μεσολογγίου στη Ναύπακτο, 
β) Παράρτημα του Τ.Ε.Ι. Πειραιά στις Σπέτσες. 

2. Ιδρύονται τα εξής Τμήματα σε Τ.Ε.Ι.: 

α) Πληροφορικής και Τεχνολογίας Υπολογιστών στο 
Παράρτημα Καστοριάς του Τ.Ε.Ι. Δυτικής Μακεδονίας. 

β) Τηλεπικοινωνιακών Συστημάτων καιΔικτύων στο Πα¬ 
ράρτημα Ναυπάκτου του Τ.Ε.Ι. Μεσολογγίου. 

γ) Τουριστικών Επιχειρήσεων στο Παράρτημα Σπετσών 
του Τ.Ε.Ι. Πειραιά. 

δ) Τεχνολογίας Αεροσκαφών στη Σχολή Τεχνολογικών 
Εφαρμογώντου Τ.Ε.Ι. Χαλκίδας. 

ε) Τουριστικών Επιχειρήσεων στο Τ.Ε.Ι. Ιονίων Νήσων 
στο Αργοστόλι. 

3. Η έναρξη της εκπαιδευτικής λειτουργίας των τμημά¬ 
των της παραγράφου 2 και η εισαγωγή των πρώτων φοι¬ 
τητών ορίζεται από το ακαδημαϊκό έτος 2004-2005. 

4. Κατ’ εξαίρεση και μέχρι να εκλεγούν όργανα διοίκη¬ 
σης στα παραρτήματα και στα νέα Τμήματα ισχύουν κατά 
παρέκκλιση οι ακόλουθες ρυθμίσεις: 

α) Με την έναρξη λειτουργίας των Τμημάτων της παρα¬ 
γράφου 2 ορίζεται με απόφαση του Συμβουλίου του οι¬ 
κείου Τεχνολογικού Εκπαιδευτικού Ιδρύματος, μέλος του 
Εκπαιδευτικού Προσωπικού (Ε.Π.) του οικείου ή μέλος 
Ε.Π. άλλωνΤ.Ε.Ι., ως Προϊστάμενος του Τμήματος με θη¬ 
τεία μέχρι τη λήξη του επόμενου από τον ορισμό του ακα¬ 
δημαϊκού έτους. Αν ορίζεται μέλος Ε.Π. άλλου Τ.Ε.Ι. απαι¬ 
τείται και η σύμφωνη γνώμη του Συμβουλίου του Τ.Ε.Ι. αυ¬ 
τού. 

β) Με όμοια απόφαση παρατείνεται η θητεία του προϊ¬ 
σταμένου που διορίζεται κατάτηνπερίπτωση α', μέχριτην 
αυτοδύναμη λειτουργία των Τμημάτων της παραγράφου 


2 και ειδικότερα μέχρι να εκλεγεί και να αναλάβει καθήκο¬ 
ντα ο νέος Προϊστάμενος του Τμήματος. 

Η θητεία του Προϊσταμένου, που θα εκλεγεί κατά τα 
ανωτέρω, λήγει τον ίδιο χρόνο που λήγει και η θητεία των 
Προϊσταμένων Τμημάτων των λοιπών Τ.Ε.Ι. της χώρας, 
που έχουν εκλεγεί στις καθορισμένες εκλογές. 

γ) Μέσα σε δεκαπέντε ημέρες από την αυτοδύναμη λει¬ 
τουργία του κάθε Τμήματος της παραγράφου 2, σύμφω¬ 
να με τις διατάξεις του άρθρου 13 παρ. 51 του Ν. 
3149/2003 (ΦΕΚ 141 Α') και οπωσδήποτε μέσα στο διδα¬ 
κτικό έτος το Συμβούλιο του Τ.Ε.Ι. κινεί τις διαδικασίες 
εκλογής Προϊσταμένου Τμήματος και συγκρότησης των 
λοιπών οργάνων του Τμήματος. Αν το διδακτικό έτος έχει 
λήξει, η πιο πάνω προθεσμία αρχίζει από την έναρξη του 
νέου διδακτικού έτους. 

δ) Μέχρι να εκλεγούν και να συγκροτηθούν τα ατομικά 
και συλλογικά όργανα κατά τα ανωτέρω, το Συμβούλιο 
του Τ.Ε.Ι. ασκεί και τις αρμοδιότητες του Συμβουλίου του 
οικείου Τμήματος, εκτός από τις αρμοδιότητες του Προϊ¬ 
σταμένου του Τμήματος. 

ε) Μέχρι την αυτοδύναμη λειτουργία κάθε Τμήματος 
της παραγράφου 2 οι κενές θέσεις Ε.Π. του Τμήματος 
προκηρύσσονται από το Συ μβούλιο του Τ. Ε. I. ύστερα από 
εισήγηση της οικείας Σχολής. Η εκλογή μελών Ε.Π. γίνε¬ 
ται από πενταμελή εκλεκτορικά σώματα, που ορίζονται με 
απόφαση του Υπουργού Εθνικής Παιδείας και θρησκευ¬ 
μάτων. Τα εκλεκτορικά αυτά σώματα συγκροτούνται από 
μέλη Ε.Π. των Τ.Ε.Ι. ανάλογης βαθμίδας και ειδικότητας 
και αν δεν υπάρχουν και από μέλη Δ.Ε.Π. των πανεπιστη¬ 
μίων ανάλογης βαθμίδας και συναφούς γνωστικού αντι¬ 
κειμένου, ύστερα από γνώμη του Συμβουλίου του Τ.Ε.Ι.. 

5. Συνιστώνται οι ακόλουθες θέσεις προσωπικού που 
προσαυξάνουν τις αντίστοιχες θέσεις του άρθρου 23 του 
Ν. 1404/1983 οι οποίες κατανέμονται στα Τ.Ε.Ι. Δυτικής 
Μακεδονίας, Μεσολογγίου, Πειραιά, Χαλκίδας και Ιονίων 
Νήσων, καθώς και στα άλλα Τ.Ε.Ι. και την Ανωτάτη Σχολή 
Παιδαγωγικής και Τεχνολογικής Εκπαίδευσης (Α.Σ.ΠΑΙ. 
ΤΈ.) με απόφαση του Υπουργού Εθνικής Παιδείας και 
Θρησκευμάτων, σύμφωνα με το άρθρο 23 παρ. 2 του Ν. 
1404/1983, καθώς και το άρθρο 4 του Ν. 3027/2002 (ΦΕΚ 
152 Α'): 

Α. Θέσεις Εκπαιδευτικού Προσωπικού (Ε.Π.): 
α) Καθηγητών 12 θέσεις 
β) Αναπληρωτών Καθηγητών 65 θέσεις 
γ) Επίκουρων Καθηγητών 115 θέσεις 
δ) Καθηγητών Εφαρμογών 25 θέσεις. 

Β. Θέσεις Διοικητικού Προσωπικού (Δ.Π.): 
α) Κατηγορίας ΠΕ 

Κλάδος Διοικητικός - Οικονομικός 15 θέσεις 
β) Κατηγορίας ΤΕ 

Κλάδος Διοικητικός - Λογιστικός 15 θέσεις 
γ) Κατηγορίας ΔΕ 

Κλάδος Διοικητικός - Γραμματέων 8 θέσεις 
δ) Κατηγορίας ΥΕ 

Κλάδος Βοηθητικού Προσωπικού 10 θέσεις 
ε) Ειδικό Τεχνικό Προσωπικό 15 θέσεις. 

Άρθρο 3 

Θέματα Ανώτατης Εκπαίδευσης 

1 .α) Η Παιδαγωγική Σχολή που έχει ιδρυθεί στο Αριστο- 
τέλειο Πανεπιστήμιο Θεσσαλονίκης με έδρα τη Φλώρινα 
με το Π.Δ. 99/1993 (ΦΕΚ 46 Α') μεταφέρεται στο Πανεπι¬ 
στήμιο Δυτικής Μακεδονίας. 

β) Στο Πανεπιστήμιο Δυτικής Μακεδονίας μεταφέρο- 
νται από το Αριστοτέλειο Πανεπιστήμιο Θεσσαλονίκης 
δεκαεπτά κενές θέσεις μελών Διδακτικού Ερευνητικού 
Προσωπικού (Δ.Ε.Π.), είκοσι τρεις κενές θέσεις Ειδικού 
και Εργαστηριακού Διδακτικού Προσωπικού (Ε.Ε.ΔΙ.Π.), 
σαράντα τρεις κενές θέσεις Ειδικού και Εργαστηριακού 
Διδακτικού Προσωπικού (Ε.Τ.Ε.Π.). 

Επίσης, στο Πανεπιστήμιο Δυτικής Μακεδονίας μετα- 
φέρονται οι κενές θέσεις διοικητικού προσωπικού που 
έχουν συσταθεί με τα Προεδρικά Διατάγματα 544/1989 
(ΦΕΚ231 Α'), 99/1993 (ΦΕΚ46 Α') και 203/1999 (ΦΕΚ 179 
Α') τόσο στα Τμήματα Παιδαγωγικό Δημοτικής Εκπαίδευ¬ 
σης (με έδρα τη Φλώρινα), Παιδαγωγικό Νηπιαγωγών (με 
έδρα τη Φλώρινα), Βαλκανικών Σπουδών (με έδρα τη 
Φλώρινα) και Μηχανικών Διαχείρισης Ενεργειακών Πό¬ 
ρων (με έδρα την Κοζάνη) όσο και στην Παιδαγωγική Σχο¬ 
λή (με έδρα τη Φλώρινα). 

Με απόφαση του Υπουργού Εθνικής Παιδείας και Θρη¬ 
σκευμάτων που δημοσιεύεται στην Εφημερίδα της Κυ- 
βερνήσεως και ύστερα από γνώμη του Πανεπιστημίου 
Δυτικής Μακεδονίας διαπιστώνεται ο αριθμός των μετα- 
φερόμενων θέσεων κατά κλάδο και βαθμό και ρυθμίζεται 
κάθε σχετικό θέμα. 

2. Οι τίτλοι σπουδών που χορηγούν τα Τμήματα Ηλε¬ 
κτρολόγων Μηχανικών και Μηχανικών Υπολογιστών του 
Εθνικού Μετσοβίου Πολυτεχνείου, των Πανεπιστημίων 
Θεσσαλονίκης, Θράκης και του Τμήματος Ηλεκτρολόγων 
Μηχανικών και Τεχνολογίας Υπολογιστών του Πανεπι¬ 
στημίου Πατρών είναι αντίστοιχοι των τίτλων σπουδών 
που χορηγούσαν τα Τμήματα αυτά πριν από τη μετονο- 
μασίατους. 

3. Από τη δημοσίευση του Π.Δ. 445/1984 (ΦΕΚ 160 Α'): 
α) Τα πτυχία που έχουν χορηγηθεί από το Τμήμα Ιστορίας 
και Αρχαιολογίας του Πανεπιστημίου Αθηνών με ειδίκευ¬ 
ση στην «Αρχαιολογία» ή «Αρχαιολογία και Ιστορία της Τέ¬ 
χνης» είναι μεταξύ τους ισότιμα και αντίστοιχα και β) βε¬ 
βαιώσεις σπουδών με ειδίκευση στην «Αρχαιολογία» ή 
«Αρχαιολογία και Ιστορία της Τέχνης» που χορηγήθηκαν 
σε πτυχιούχους του ανωτέρω Τμήματος ύστερα από επι¬ 
τυχή ολοκλήρωση σπουδών ειδικών μαθημάτων, είναι 
ισότιμες και αντίστοιχες με τα πτυχία που χορηγεί η ειδί¬ 
κευση αυτή. 

4. Η ειδίκευση στην «Αρχαιολογία» του Τμήματος Ιστο¬ 
ρίας και Αρχαιολογίας του Πανεπιστημίου Αθηνών που 
προβλέπεται από την παράγραφο 2β του άρθρου 1 του 
Π.Δ. 445/1984 (ΦΕΚ 160 Α') μετονομάζεται σε ειδίκευση 
«Αρχαιολογίας και Ιστορίας της Τέχνης». 

5. Χρόνος έναρξης λειτουργίας του τμήματος «Τουρκι¬ 
κών Σπουδών και Σύγχρονων Ασιατικών Σπουδών» της Φι¬ 
λοσοφικής Σχολής του Εθνικού Καποδιστριακού Πανεπι¬ 
στημίου Αθηνών, που ιδρύθηκε με το Π.Δ. 83/2004 (ΦΕΚ 
65 Α') ορίζεται η 1.9.2003. 

6. α) Μετά το εδάφιο γ'της παρ. 2 του άρθρου 2 του Ν. 
2530/1997 και πριν από το εδάφιο δ' της παρ. 2 του άρ¬ 
θρου 2 του ιδίου ως άνω νόμου οι λέξεις «Δύνανται μόνο» 
αντικαθίστανται ως ακολούθως: «Μπορούν μόνο (σύμ¬ 
φωνα και με τις διατάξεις των άρθρων 13 παρ. 1 και 50 
παρ. 1 του Ν. 1268/1982 (ΦΕΚ87Α'), καθώς και του Π.Δ. 
459/1983, όπως τροποποιήθηκε μετο Π.Δ. 129/1991, που 
εξακολουθούν να ισχύουν ως προς όλα τα θέματα που 
ρυθμίζουν):». 

β) Στο τέλος του εδαφίου ι'της παρ. 2 του άρθρου 2 του 
Ν. 2530/1997 (ΦΕΚ218Α") προστίθεται «ή νακατέχουντις 


προβλεπόμενες από τις κείμενες διατάξεις θέσεις Ειδι¬ 
κού Συμβούλου ή Ειδικού Συνεργάτη του Υπουργού, των 
Υφυπουργών ή των Γενικών Γραμματέωντου Υπουργείου 
Εθνικής Παιδείας και Θρησκευμάτων». 

7. Στο τέλος του εδαφίου β' της παρ. 28 του άρθρου 3 
του Ν. 3027/2002 (ΦΕΚ 152 Α') προστίθενται τα ακόλου¬ 
θα: «Από το ίδιο ακαδημαϊκό έτος, οι κάτοχοι πτυχίων 
ανωτέρων σχολών υπερδιετούς κύκλου σπουδών αρμο¬ 
διότητας Υπουργείου Εθνικής Παιδείας και Θρησκευμά¬ 
των και άλλων υπουργείων, καθώς και οι κάτοχοι ισότιμων 
τίτλων προς αυτά, κατατάσσονται σύμφωνα με τις διατά¬ 
ξεις που ισχύουν για τους πτυχιούχους Πανεπιστημίων 
και σε ξεχωριστό ποσοστό 2% επί του αριθμού εισακτέων 
του Τμήματος. Η κατάταξη των πτυχιούχων αυτών γίνεται 
σε αντίστοιχα ή συναφή Πανεπιστημιακά Τμήματα. Για 
την αντιστοιχία ή συνάφεια αποφασίζει το Διοικητικό Συμ¬ 
βούλιο του κάθε Τμήματος υποδοχής. Κατ’ εξαίρεση για 
το ακαδημαϊκό έτος 2004 - 2005, ο τρόπος κατάταξης των 
πτυχιούχων (επιλογή με εξετάσεις ή με βάση το βαθμό 
πτυχίου), το εξάμηνο κατάταξης κατά κατηγορία πτυχι¬ 
ούχων και σε περίπτωση επιλογής με εξετάσεις τα εξετα¬ 
ζόμενα μαθήματα και η ύλη τους (εδάφιο β'της παρ. 2 του 
άρθρου3τουΝ.1966/1991, ΦΕΚ 147 Α') θα ανακοινωθούν 
στους υποψηφίους προς κατάταξη μέχρι το τέλος Ιου¬ 
λίου 2004.» 

8. Στο άρθρο 34 του Ν. 1404/1983 (ΦΕΚ 173 Α') προστί¬ 
θεται παράγραφος 3 ως ακολούθως: 

«3.α) Η παράγραφος 1 εφαρμόζεται αναλόγως και για 
την τοποθέτηση για κάλυψη εκπαιδευτικών αναγκών σε 
νεοϊδρυόμενο ή νεολειτουργούν Τμήμα ή παράρτημα άλ¬ 
λου Τ.Ε.Ι.. 

β) Μέλη του διοικητικού προσωπικού (Δ.Π.) ενός Τ.Ε.Ι. 
επιτρέπεται να μεταταγούν για κάλυψη διοικητικών ανα¬ 
γκών νεοϊδρυόμενου ή νεολειτουργούντος Τμήματος ή 
παραρτήματος άλλου Τ.Ε.Ι.. Η αίτηση των ενδιαφερομέ¬ 
νων υποβάλλεται στο Τ.Ε.Ι. που υπηρετούν μέσα σε απο¬ 
κλειστική προθεσμία 12 μηνών, από την ίδρυση ή λει¬ 
τουργία του Τμήματος ή παραρτήματος του άλλου Τ.Ε.Ι.. 
Η μετάταξη γίνεται με απόφαση του Υπουργού Εθνικής 
Παιδείας και Θρησκευμάτων και ύστερα από γνώμη των 
οικείων υπηρεσιακών συμβουλίων ή, σε περίπτωση νεοϊ- 
δρυθέντος Τ.Ε.Ι., από γνώμη της Διοικούσας Επιτροπής 
του Ιδρύματος. Η μετάταξη αυτή δεν υπόκειται στους πε¬ 
ριορισμούς της παρ. 5 του άρθρου 22 του Ν. 1404/1983 
(ΦΕΚ 173 Α')». 

9. Μέλη Ε.Π. των Τ.Ε.Ι., τα οποία κατέχουν ή κατείχαν 
κατά τη δημοσίευση του Ν. 2916/2001 προσωποπαγή θέ¬ 
ση Αναπληρωτή Καθηγητή, στην περίπτωση που μετά τη 
μεταφορά τους σε τακτική θέση της ίδιας βαθμίδας προ¬ 
κύπτουν συνολικές μηνιαίες αποδοχές μικρότερες από 
αυτές που έπαιρναν κατά τον τελευταίο μήνα που προη- 
γήθηκε της μεταφοράς τους, διατηρούν την προκύπτου- 
σα διαφορά ως προσωπική, μέχρι την κάλυψή της από 
οποιαδήποτε αύξηση των νέων αποδοχών. 

10. Η περίπτωση α' της παρ. 2 του άρθρου 10 του Ν. 
3220/2004 (ΦΕΚ 15 Α') αντικαθίσταται ως εξής: 

«Ο φοιτητής να διαμένει σε μισθωμένη οικία λόγω των 
σπουδών του, σε πόλη άλλη της κύριας κατοικίας του 
στην οποία οι γονείς του ή ο ίδιος δεν έχουν πλήρη κυριό¬ 
τητα ή επικαρπία άλλης κατοικίας. Το πολεοδομικό συ¬ 
γκρότημα Θεσσαλονίκης θεωρείται ως μία πόλη. Επίσης, 
θεωρείται ως μία πόλη ο Νομός Αττικής, πλην όλων των 
νησιωτικώνπεριοχώντου, καθώς και των πόλεων ή περιο- 

χών του που απέχουν από το κέντρο της Αθήνας περισ¬ 
σότερο από σαράντα (40) χιλιόμετρα, οι οποίες θεωρού¬ 
νται ως αυτοτελείς πόλεις.» 

11. Για το προσωπικό που προσλήφθηκε για την εκτέλε¬ 
ση ερευνητικών έργων και προγραμμάτων που χρηματο¬ 
δοτούνται μέσω των ειδικών λογαριασμών των Πανεπι¬ 
στημίων, Τ.Ε.Ι., Ερευνητικών Κέντρων και Ερευνητικών Ιν¬ 
στιτούτων ή για την εκτέλεση προγραμμάτων Σπουδών 
Επιλογής που χρηματοδοτούνται από το Επιχειρησιακό 
Πρόγραμμα Εκπαίδευσης και Αρχικής Επαγγελματικής 
Κατάρτισης (Ε.Π.Ε.Α.Ε.Κ.) του Υπουργείου Εθνικής Παι¬ 
δείας και Θρησκευμάτων (Ν. 2621/1998, άρθρο 2 παρ. 23 
καιΝ. 2640/1998, άρθρο 11 παρ. 4), δεν απαιτείται για την 
εφαρμογή της παρ. 1 του άρθρου 17 του Ν. 2839/2000 
(ΦΕΚ 196 Α') η συνδρομή της προϋποθέσεως δ' της πα¬ 
ραγράφου αυτής. 

12. Η αναστολή της διάταξης της παρ. 26 του άρθρου 
14του Ν. 2817/2000 (ΦΕΚ 78 Α'), που προβλέφθηκε με τις 
διατάξεις του άρθρου 9 περίπτωση Γ του Ν. 2916/2001 
(ΦΕΚ 114 Α') καιτηςπαρ. 6του άρθρου 3του Ν. 3027/2002 
(ΦΕΚ 152 Α') παρατείνεται για δύο ακόμα ακαδημαϊκά έτη 
από τη λήξη της. 

13. Η αποκλειστική προθεσμία που προβλέπεται στην 
παρ. 9 του άρθρου 6 κεφάλαιο Δ'του Ν. 2083/1992 (ΦΕΚ 
159 Α'), όπως τροποποιήθηκε με το άρθρο 2 του Ν. 2454/ 
1997 (ΦΕΚ 7 Α') και την παρ. 19Α του άρθρου 3 του Ν. 
3027/2002 (ΦΕΚ 152 Α') για την άσκηση ελέγχου νομιμό¬ 
τητας από τον Υπουργό Εθνικής Παιδείας και Θρησκευ¬ 
μάτων στις πράξεις διορισμού και μονιμοποίησης των με¬ 
λών Δ.Ε. Π., απάτην έναρξη ισχύος του παρόντος νόμου, 
ορίζεται σε τέσσερις (4) μήνες. Η διάταξη αυτή δεν απο¬ 
κλείει την εφαρμογή των διατάξεων του Α.Ν. 261/1968 
(ΦΕΚ 12 Α'). 

Άρθρο 4 

Διεθνείς - Διακρατικές συνεργασίες 
για μεταπτυχιακές σπουδές 

Στο τέλος της παρ. 3 του άρθρου 10 του Ν. 2083/1992 
προστίθενται τα εξής: 

«Στις περιπτώσεις συνεργασίας Πανεπιστημίων με ανα¬ 
γνωρισμένα ιδρύματα της αλλοδαπής καταρτίζεται Ειδι¬ 
κό Πρόγραμμα Συνεργασίας (Ε.Π.Σ.) μεταξύ των Ιδρυμά¬ 
των, στο οποίο καθορίζονται οι λεπτομέρειες σχετικά με 
την οργάνωση και τη λειτουργία του Π.Μ.Σ. και το συντο¬ 
νισμό των δραστηριοτήτωντου, καθώς επίσης καιτο πλαί¬ 
σιο των αμοιβαίων δεσμεύσεων που αναλαμβάνονται από 
τις συνεργαζόμενες πλευρές και των δικαιωμάτων κάθε 
πλευράς. Το Ε.Π.Σ. εγκρίνεται στο μέρος που αφορά τα 
ελληνικά πανεπιστήμια από τα αρμόδια κατά την πανεπι¬ 
στημιακή νομοθεσία όργανα. 

Η εγγραφή στα Ε.Π.Σ. γίνεται σε ένα από τα συνεργα- 
ζόμενα Ιδρύματα με τους όρους και τις προϋποθέσεις 
που προβλέπονται στην αντίστοιχη εθνική νομοθεσία, 
αντίγραφο δε του φακέλου εγγραφής διαβιβάζεται και 
στα υπόλοιπα Ιδρύματα. 

Το Τμήμα ή καιτο Πανεπιστήμιο της κάθε χώρας έχουν 
την οργανωτική και διοικητική ευθύνη σε ό,τι αφορά την 
επιλογή και εγγραφή των φοιτητών της χώρας τους και 
την οργάνωση και πραγματοποίηση του εκπαιδευτικού 
και λοιπού έργου στο πλαίσιο του Π.Μ.Σ. και σύμφωνα με 
όσα ειδικότερα ορίζονται στο Ε.Π.Σ.. 

Οι προερχόμενοι από άλλη χώρα μεταπτυχιακοί φοιτη¬ 
τές παρακολουθούν υποχρεωτικάμέροςτου Π.Μ.Σ. στην 


Ελλάδα. Επίσης η διδασκαλία των μαθημάτων στην Ελλά¬ 
δα γίνεται από εκπαιδευτικό προσωπικό προερχόμενο 
από όλες τις συνεργαζόμενες πλευρές. 

Τα κατά τα ανωτέρω κοινά Π.Μ.Σ. μπορεί να οδηγούν 
στη χορήγηση ενός κοινού τίτλου μεταπτυχιακών σπου¬ 
δών, στον οποίο θα αναγράφεται η ονομασία των αντί¬ 
στοιχων εθνικών τίτλων και το σύνολο των συνεργαζόμε- 
νων Τμημάτων και Ιδρυμάτων. Η Ελλάδα χορηγεί στους 
φοιτητές τον τίτλο μεταπτυχιακών σπουδών σύμφωνα με 
την κείμενη νομοθεσία, στον οποίο θα αναγράφεται υπο¬ 
χρεωτικά το σύνολο των συνεργαζόμενων Τμημάτων και 
Ιδρυμάτων όλων των χωρών και με την ένδειξη ότι πρό¬ 
κειται για τίτλο που χορηγείται από Π.Μ.Σ. που οργανώ¬ 
νεται και πραγματοποιείται από κοινού με τα Ιδρύματα 
των συνεργαζόμενων πλευρών. 

Επιτρέπεται η πραγματοποίηση εκπαιδευτικών δραστη¬ 
ριοτήτων ενός διακρατικού προγράμματος μεταπτυχια¬ 
κών σπουδών και σε άλλες γλώσσες πλην της ελληνικής. 
Στην περίπτωση αυτή παύει να ισχύει η αναφερόμενη 
στην περίπτωση α' της παρ. 2 του άρθρου 12 του Ν. 
2083/1992 προϋπόθεση της επαρκούς γνώσης της ελλη¬ 
νικής γλώσσας. 

Με απόφαση του Υπουργού Εθνικής Παιδείας και Θρη¬ 
σκευμάτων ρυθμίζεται κάθε ειδικότερο σχετικό θέμα.» 

Άρθρο 5 

Θέματα ΔΙ.Κ.Α.Τ.Σ.Α. 

1. Η περίπτωση γ' της παρ. 1 του άρθρου 5 του Ν. 
3027/2002 αντικαθίσταται ως εξής: 

«Οι εξετάσεις είναι γραπτές και διενεργούνται δύο φο¬ 
ρές κάθε έτος σε εξεταστικά κέντρα που ορίζονται με 
αποφάσεις του Διοικητικού Συμβουλίου του Διαπανεπι- 
στημιακού Κέντρου Αναγνωρίσεως Τίτλων Σπουδών Αλ¬ 
λοδαπής (ΔΙ.Κ.Α.Τ.Σ.Α.).» 

2. Μέχρι να συγκροτηθεί το Υπηρεσιακό - Πειθαρχικό 
Συμβούλιο του ΔΙ.Κ.Α.Τ.Σ.Α. που προβλέπεται από το άρ¬ 
θρο 10 του Π.Δ. 84/2003 (ΦΕΚ 80 Α') συνεχίζει να έχει την 
αρμοδιότητα για την εν γένει υπηρεσιακή και πειθαρχική 
κατάσταση των διοικητικών υπαλλήλων του το Κεντρικό 
Υπηρεσιακό Συμβούλιο Διοικητικού Προσωπικού (Κ.Υ.Σ. 
ΔΙ.Π.) του Υπουργείου Εθνικής Παιδείας και Θρησκευμά¬ 
των. 

Άρθρο 6 

Θέματα Πρωτοβάθμιας και Δευτεροβάθμιας 
Εκπαίδευσης και άλλες διατάξεις 

1. Η προθεσμία που ορίζεται στο άρθρο 6 παρ. 8 του Ν. 
2525/1997 (ΦΕΚ 188 Α') παρατείνεται από τη λήξη της μέ¬ 
χρι 31 Αυγούστου 2007. 

2. α) Από την έναρξη του σχολικού έτους 2005-2006 και 
εφεξής, οι διορισμοί εκπαιδευτικών πρωτοβάθμιας και 
δευτεροβάθμιας εκπαίδευσης στις κενές οργανικές θέ¬ 
σεις πραγματοποιούνται ως εξής: 

αα) σε ποσοστό 60% από όσους επιτυγχάνουν στο δια¬ 
γωνισμό του Ανωτάτου Συμβουλίου Επιλογής Προσωπι¬ 
κού (Α.Σ.Ε.Π.) και κατά τη σειρά της βαθμολογίας, 

ββ) σε ποσοστό 40% από ενιαίο πίνακα αναπληρωτών 
εκπαιδευτικών, ο οποίος συντάσσεται για κάθε έτος και 
στον οποίο κατατάσσονται κατά σειρά που εξαρτάται από 
την πραγματική προϋπηρεσία προσωρινού αναπληρωτή 
ή ωρομίσθιου εκπαιδευτικού σε δημόσια σχολεία πρωτο¬ 
βάθμιας και δευτεροβάθμιας εκπαίδευσης αρμοδιότητας 
του Υπουργείου Εθνικής Παιδείας και Θρησκευμάτων. Αν 

δεν υπάρχουν υποψήφιοι για διορισμό στην κατηγορία 
της υποπεριπτώσεως αα' οι κενές θέσεις πληρούνται, μέ¬ 
χρι να εξαντληθούν, με διορισμό υποψηφίων της κατηγο¬ 
ρίας της υποπεριπτώσεως ββ'. 

β) Κατ’ εξαίρεση, κατά τους διορισμούς εκπαιδευτικών 
του σχολικού έτους 2004-2005, όσοι υποψήφιοι είναι εγ¬ 
γεγραμμένοι στον πίνακα αναπληρωτών του άρθρου 138 
του Ν. 2725/1999, διορίζονται σε κενές και συνιστώμενες 
θέσεις κατά τη σειρά εγγραφής τους. 

3. Από την έναρξη του σχολικού έτους 2004-2005 και 
εφεξής οι πολύτεκνοι εκπαιδευτικοί με τέκνα, τα οποία 
είναι ανήλικα ή υπηρετούν τη στρατιωτική τους θητεία ή 
σπουδάζουν εγγράφονται μέχρι 30 Ιουλίου κάθε έτους σε 
ειδικό πίνακα και διορίζονται σε θέσεις εκπαιδευτικών των 
κλάδων ΠΕ πρωτοβάθμιας και δευτεροβάθμιας εκπαί¬ 
δευσης ανεξάρτητα από τη συμμετοχή τους σε διαγωνι¬ 
σμό του Α.Σ.Ε.Π.. Για το σκοπό αυτό συνιστώνται οι ανα¬ 
γκαίες θέσεις εκπαιδευτικών. Με κοινή απόφαση των 
Υπουργών Οικονομίας και Οικονομικών και Εθνικής Παι¬ 
δείας και Θρησκευμάτων καθορίζεται ο αριθμός των διο¬ 
ριζόμενων εκπαιδευτικών κατά τις διατάξεις της παρού¬ 
σας παραγράφου κατά κλάδο και ειδικότητα. Με απόφα¬ 
ση του Υπουργού Εθνικής Παιδείας και Θρησκευμάτων 
καθορίζονται τα ειδικότερα κριτήρια της σειράς διορι¬ 
σμού των υποψηφίων. Οι διατάξεις της παρούσας παρα¬ 
γράφου δεν εφαρμόζονται για τους εκπαιδευτικούς που 
υπηρετούν κατά την έναρξη ισχύος του παρόντος νόμου 
στον ευρύτερο δημόσιο τομέα ως μόνιμοι υπάλληλοι ή με 
σχέση εργασίας αορίστου χρόνου, καθώς και στην ιδιωτι¬ 
κή εκπαίδευση με σχέση εργασίας αορίστου χρόνου. 

4. Όσοι από τους αναπληρωτές του ενιαίου πίνακα συ¬ 
μπλήρωσαν κατά τις κείμενες διατάξεις την 30.6.2004 
πραγματική προϋπηρεσία αναπληρωτή ή ωρομισθίου εκ¬ 
παιδευτικού τουλάχιστον 30 μηνών διορίζονται, κατά 
προτεραιότητα έναντι των εγγεγραμμένων στον πίνακα 
της περίπτωσης ββ'της παρ. 2α του παρόντος άρθρου, το 
αργότερο μέχρι και το σχολικό έτος 2007 - 2008 με σειρά 
που εξαρτάται από την προαναφερθείσα συνολική προϋ¬ 
πηρεσία την 30.6.2004. Ο αριθμός των διοριζομένων κα¬ 
τά σχολικό έτος και κατά κλάδο και ειδικότητα, πέρα των 
οριζόμενων ποσοστών με τις διατάξεις της περιπτώσεως 
α' της παραγράφου 2 του άρθρου αυτού καθορίζεται με 
κοινή απόφαση των Υπουργών Οικονομίας και Οικονομι¬ 
κών και Εθνικής Παιδείας και Θρησκευμάτων. Γ ια την 
εφαρμογή των διατάξεων της παρούσας παραγράφου, 
καθώς και της παρ. 2 του παρόντος άρθρου στην πραγ¬ 
ματική προϋπηρεσία αναπληρωτών και ωρομισθίων εκ¬ 
παιδευτικών δεν συνυπολογίζεται η κατά τις διατάξεις 
του άρθρου 6 παρ. 14του Ν. 3027/2002 αυξημένη στο δι¬ 
πλάσιο προϋπηρεσία σε δυσπρόσιτα σχολεία. 

5. α) Από την έναρξη του σχολικού έτους 2005-2006 η 
πρόσληψη προσωρινών αναπληρωτών εκπαιδευτικών 
στα σχολεία πρωτοβάθμιας και δευτεροβάθμιας εκπαί¬ 
δευσης γίνεται από ενιαίο πίνακα που συντάσσεται για κά¬ 
θε έτος και στον οποίο κατατάσσονται, με αίτησή τους, οι 
υποψήφιοι εκπαιδευτικοί κατά σειρά που εξαρτάται από 
το σύνολο των μορίων ως ακολούθως: 

αα) Σε όσους έχουν προϋπηρεσία προσωρινού αναπλη¬ 
ρωτή ή ωρομισθίου εκπαιδευτικού, ένα μόριο για κάθε 
μήνα της προϋπηρεσίας τους. 

ββ) Σε όσους έλαβαν τη βαθμολογική βάση κατά τον τε¬ 
λευταίο προ της συντάξεως του ως άνω πίνακα διαγωνι¬ 
σμό του Α.Σ.Ε.Π., ένα μόριο για κάθε βαθμολογική μονά¬ 
δα πάνω από τη βαθμολογική βάση. 


γγ) Σε όσους έλαβαν τη βαθμολογική βάση κατά τον 
αντίστοιχο προτελευταίο διαγωνισμό μισό μόριο για κάθε 
βαθμολογική μονάδα πάνω απάτη βαθμολογική βάση. 

Όσοι υπάγονται σε περισσότερες της μιας από τις ανω¬ 
τέρω περιπτώσεις λαμβάνουν αθροιστικά τα μόρια αυ¬ 
τών. 

β) Από την έναρξη του σχολικού έτους 2005-2006 η πρό¬ 
σληψη ωρομίσθιων εκπαιδευτικών στα σχολεία της πρω¬ 
τοβάθμιας και δευτεροβάθμιας εκπαίδευσης γίνεται από 
ενιαίο πίνακα ωρομισθίων που συντάσσεται κατά Περιφε¬ 
ρειακή Διεύθυνση Εκπαίδευσης κάθε έτος σύμφωνα με 
τη διαδικασία που προβλέπεται στην περίπτωση α'. Κάθε 
υποψήφιος ωρομίσθιος εκπαιδευτικός εγγράφεται στον 
πίνακα μόνο μιας Περιφερειακής Διεύθυνσης Εκπαίδευ¬ 
σης. 

Σε περίπτωση εξάντλησης των πινάκων των υποψηφίων 
ωρομισθίων εκπαιδευτικών, προσλαμβάνονται ως ωρομί¬ 
σθιοι, εκπαιδευτικοί από τους εγγεγραμμένους στον ενι¬ 
αίο πίνακα του εδαφίου α' της παρούσας παραγράφου 
κατά τη σειρά εγγραφής τους σε αυτόν. 

6. Εκπαιδευτικοί που κατέχουν περισσότερα του ενός 
πτυχία, οι οποίοι έχουν διοριστεί σε θέση μόνιμου εκπαι¬ 
δευτικού δεν εγγράφονται στον πίνακα της υποπερίπτω¬ 
σης ββ'της περίπτωσης α'της παρ. 2. 

7. Σε κλάδ ο υ ς γ ια το υ ς οπ ο ίο υ ς δε ν π ρο κη ρ ύ σσεται δ ια- 
γωνισμός του Α.Σ.Ε.Π. επιτρέπεται ο διορισμός υποψη¬ 
φίων που είναι εγγεγραμμένοι στον πίνακα αναπληρωτών 
του άρθρου 138 του Ν. 2725/1999. Ο αριθμός των διορι- 
στέων για κάθε σχολικό έτος καθορίζεται κατά κλάδο και 
ειδικότητα με απόφαση του Υπουργού Εθνικής Παιδείας 
και Θρησκευμάτων. 

8. Οι διατάξεις του άρθρου 5 παρ. 2 του Ν. 3194/2003 
(ΦΕΚ 267 Α') εφαρμόζονται και στους εκπαιδευτικούς που 
απολύθηκαν από ιδιωτικά σχολεία και είχαν προσληφθεί 
στη δημόσια εκπαίδευση με σχέση εργασίας ιδιωτικού δι¬ 
καίου αορίστου χρόνου μέχρι και την έναρξη ισχύος των 
διατάξεων του Ν. 2986/2002 (ΦΕΚ24Α'). 

9. α) Η εφαρμογή του προγράμματος «Ολυμπιακή Εκ¬ 
παίδευση» στα σχολεία πρωτοβάθμιας και δευτεροβάθ¬ 
μιας εκπαίδευσης, που προβλέπεται στο Ν. 2942/2001 
(ΦΕΚ 202 Α'), παρατείνεται και για το διδακτικό έτος 2004- 
2005. 

β) Οιπροσληφθέντες κατά το διδακτικό έτος 2003-2004 
προσωρινοί αναπληρωτές εκπαιδευτικοί φυσικής αγω¬ 
γής για την εφαρμογή του προγράμματος «Ολυμπιακή 
Εκπαίδευση», επαναπροσλαμβάνονται για το διδακτικό 
έτος 2004-2005. Η επαναπρόσληψη και η τοποθέτησή 
τους στις ίδιες θέσεις, στις οποίες είχαν αρχικά προσλη¬ 
φθεί, γίνεται με απόφαση του Υπουργού Εθνικής Παιδεί¬ 
ας και Θρησκευμάτων. 

γ) Στις περιπτώσεις αποχώρησης από το πρόγραμμα 
«Ολυμπιακή Εκπαίδευση» των προσληφθέντων αναπλη¬ 
ρωτών, για οποιονδήποτε λόγο, δεν συμπληρώνεται ο 
αριθμός αυτών. 

δ) Η λειτουργία του αυτοτελούς Γ ραφείου του Υπουρ¬ 
γείου Εθνικής Παιδείας και Θρησκευμάτων με τίτλο «Γρα¬ 
φείο Ολυμπιακής Εκπαίδευσης» του άρθρου 6 παρ. 17 
του Ν. 2909/2001 (ΦΕΚ 90 Α') παρατείνεται μέχρι 31 Δε¬ 
κεμβρίου 2005. 

10. Από τις υφιστάμενες θέσεις διακόνων που έχουν συ- 
σταθεί με το Ν.Δ. 1398/1973 (ΦΕΚ 112 Α') και έχουν κατα- 
νεμηθεί σε Ιερές Μητροπόλεις της χώρας μετατρέπονται 
σε θέσεις διοικητικών υπαλλήλων οι εξής: 

α) δύο θέσεις της Ιερός Μητροπόλεως Φθιώτιδος σε θέ¬ 
σεις ΠΕ κλάδου Διοικητικού - Οικονομικού, 
β) μία θέση της Ιερός Μητροπόλεως Κυθήρων σε θέση 
ΤΕ κλάδου Διοικητικού - Οικονομικού, 
γ) μία θέση της Ιερός Μητροπόλεως Λαρίσης και Τυρ- 
νάβου σε θέση ΥΕ κλάδου Ευτρεπιστρίας, 
δ) μία θέση της Ιερός Μητροπόλεως Σύρου, Τήνου, Άν¬ 
δρου, Κέας και Μήλου σε θέση ΠΕ κλάδου Διοικητικού και 
μία θέση της ίδιας Μητροπόλεως σε θέση ΥΕ κλάδου Ευ- 
τρεπιστρίας, 

ε) μία θέση της Ιερός Μητροπόλεως Λήμνου σε θέση ΠΕ 
κλάδου Διοικητικού - Οικονομικού, 
στ) δύο θέσεις της Ιερός Μητροπόλεως Δημητριάδος 
και Αλμυρού σε θέσεις ΠΕ κλάδου Διοικητικού - Οικονο¬ 
μικού και μία θέση της ίδιας Μητροπόλεως σε θέση ΔΕ 
κλάδου Οδηγού Αυτοκινήτου, 
ζ) μία θέση της Ιερός Μητροπόλεως Ύδρας, Σπετσών 
και Αιγίνης σε θέση ΠΕ κλάδου Διοικητικού και μία θέση 
της ίδιας Μητροπόλεως σε θέση ΥΕ κλάδου Κλητήρος, 
η) δύο θέσεις της Ιερός Μητροπόλεως Πειραιώς σε θέ¬ 
σεις ΔΕ κλάδου Οικονομικού και μία θέση της ίδιας Μη¬ 
τροπόλεως σε θέση ΠΕ κλάδου Διοικητικού. 

Για το προσωπικό που θα διορισθεί στις θέσεις αυτές 
εφαρμόζονται οι διατάξεις της παρ. 5 του άρθρου 20 του 
Ν. 1476/1984 (ΦΕΚ136Α'). 

11. Η ισχύς των διατάξεων της παρ. 46 του άρθρου 13 
του Ν. 3149/2003 αρχίζει από την έναρξη του σχολικού 
έτους 2005-2006. 

12. Οι δαπάνες εκτελέσεως του προγράμματος της 
Πρόσθετης Διδακτικής Στήριξης (Π.Δ.Σ.) και της διαχειρι¬ 
στικής υποστήριξής του για το χρονικό διάστημα από 
1.9.2003 έως 30.6.2004 βαρύνουντον Ειδικό Λογαριασμό 
του Υπουργείου Εθνικής Παιδείας και Θρησκευμάτων, ο 
οποίος επιχορηγείται για το σκοπό αυτό από τον Τακτικό 
Προϋπολογισμό ή το Πρόγραμμα των Δημοσίων Επενδύ¬ 
σεων (Π.Δ.Ε.) του Υπουργείου Εθνικής Παιδείας και Θρη¬ 
σκευμάτων. Γ ια τα σχολικά έτη 2004-2005 και 2005-2006 
το πρόγραμμα Π.Δ.Σ. μπορεί να επιχορηγείται από κοινού 
από το Επιχειρησιακό Πρόγραμμα Εκπαίδευσης και Αρχι¬ 
κής Επαγγελματικής Κατάρτισης (Ε.Π.Ε.Α.Ε.Κ.) του 
Υπουργείου Εθνικής Παιδείας και Θρησκευμάτων, τον 
Τακτικό Προϋπολογισμό ή το εθνικό σκέλος του Π.Δ.Ε. 
του Υπουργείου Εθνικής Παιδείας και θρησκευμάτων. 

Άρθρο 7 

Θέματα εξετάσεων λυκείων 

1. Από την έναρξη του σχολικού έτους 2004-2005 κα- 
ταργείται η εξέταση των μαθητών της Β' τάξης των Ημε¬ 


ρήσιων Ενιαίων Λυκείων και της Γ τάξης των Εσπερινών 
Ενιαίων Λυκείων σε εθνικό επίπεδο και σε κοινά θέματα. 
Με προεδρικό διάταγμα που εκδίδεται με πρόταση του 
Υπουργού Εθνικής Παιδείας και Θρησκευμάτων, ύστερα 
από εισήγηση του Παιδαγωγικού Ινστιτούτου, καθορίζε¬ 
ται ο τρόπος και η διαδικασία εξέτασης για την προαγω¬ 
γή των μαθητών αυτών. 

2. Από το σχολικό έτος 2005-2006 τα μαθήματα της Γ 
τάξης των Ημερήσιων Ενιαίων Λυκείων και της Δ' τάξης 
των Εσπερινών Ενιαίων Λυκείων, που εξετάζονται σε εθνι¬ 
κό επίπεδο και σε κοινά θέματα ορίζονται σε έξι (6). 

Με απόφαση του Υπουργού Εθνικής Παιδείας και Θρη¬ 
σκευμάτων που εκδίδεται ύστερα από εισήγηση του Παι¬ 
δαγωγικού Ινστιτούτου καθορίζονται τα εξεταζόμενα μα¬ 
θήματα κατά κατεύθυνση και η εξεταστέα ύλη, καθώς και 
κάθε ειδικότερο θέμα. 

Άρθρο 8 
Ισχύς 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά σε επί μέρους διατάξεις του. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 22 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

